google/wiki40b huggingface dataset:
YouTube API

Antara Muka Pemrograman Aplikasi YouTube, atau YouTube API, membolehkan pemaju mengakses statistik video dan data saluran YouTube melalui dua jenis panggilan, REST dan XML-RPC. Google menerangkan Sumber API YouTube sebagai "API dan Alat yang membolehkan anda membawa pengalaman YouTube ke halaman web, aplikasi atau peranti anda."

Pemain dan Pemain API

Bahagian Pemain dan Pemain API mengenal pasti cara anda boleh membiarkan pengguna anda menonton video YouTube dalam aplikasi anda dan mengawal pengalaman main balik. Dengan pemain YouTube yang tertanam, anda boleh mengintegrasikan pengalaman main balik video YouTube terus di halaman web atau aplikasi anda. Anda boleh menggunakan parameter pemain untuk menyesuaikan penampilan pemain, dan anda juga boleh menggunakan API Pemain untuk mengawal pemain terus dari halaman web atau aplikasi anda.
Felda Sungai Buaya

Felda Sungai Buaya terletak di daerah Hulu Selangor, negeri Selangor. Nama Felda ini popular kerajaan negeri Selangor pimpinan Menteri Besar Selangor, Tan Sri Muhammad Haji Muhd Taib menjanjikan peneroka menjadi jutawan menerusi tukar hak milik tanah pertanian kepada pembangunan bandar dan universiti.
Pada 1994, seramai 363 peneroka keluar daripada tanah rancangan itu bagi memberi laluan kepada pembangunan setelah dijanjikan pampasan tanah RM1 juta termasuk rumah oleh pemaju terbabit. Akibat krisis ekonomi 1997, projek perumahan itu terbengkalai dan sebuah universiti belum dapat dibangunkan.  Sehingga kini peneroka hanya mendapat wang tunai tidak lebih RM250,000 secara ansuran atau rumah.

Persimpangan bertingkat

Persimpangan bertingkat Sungai Buaya dijangka meningkatkan nilai hartanah di situ. Ia akan dibina oleh syarikat konsesi Lebuhraya Utara Selatan (PLUS) dengan kerjasama Lembaga Lebuhraya Malaysia (LKLM)) dengan kos RM85 juta yang ditanggung PLUS.
Menteri Kerja Raya Datuk Shaziman Abu Mansor menyatakan persimpangan bertingkat itu akan memberi kemudahan akses kepada lebih 100,000 pengguna di Sungai Buaya, Sungai Choh, Serendah dan Rawang.

Pampasan RM5 juta

Pada 23 April 2010, sempena kempen Pilihan raya kecil Hulu Selangor 2010, Perdana Menteri Malaysia,Datuk Seri Najib Tun Razak menyerahkan pampasan pendahuluan RM50,000 kepada 100 bekas peneroka di situ.  Mereka telah menunggu selama 15 tahun untuk mendapat pampasan tanah tertunggak berjumlah RM5 juta. Bayaran itu dalam bentuk RM1000 tunai dan bakinya dalam bentuk bank draf .
Kerajaan Barisan Nasional setuju bayar RM160,000 seekar (0.4 hektar) kepada peneroka Felda Sungai Buaya dengan syarat Selangor kembali kepada BN. Generasi peneroka Felda dilindungi insurans Islam sehingga RM10,000 jika berlaku kematian.
To Kill a Mockingbird

Jalan cerita

Keseluruhan kisah ini diceritakan daripada perspektif Jean Louise Finch, seorang anak perempuan berusia enam tahun yang hidup semasa Zaman Kemelesetan (dari tahun 1933 hingga 1935) di sebuah bandar bernama Maycomb di negeri Alabama. Dia hidup bersama abangnya Jeremy (atau "Jem") dan ayahnya Atticus, seorang balu yang bekerja sebagai seorang peguam.
Tuan Hakim Taylor melantik Atticus sebagai peguam bela kepada Tom Robinson, seorang lelaki kulit hitam yang dituduh merogol seorang wanita kulit putih, Mayella Ewell. Atticus menyatakan kesediaannya membela Tom meskipun banyak penduduk Maycomb tidak bersetujum malah ada yang mentohmah dan mencaci Atticus.
Karl Barry Sharpless

Karl Barry Sharpless telah dilahirkan di Philadelphia, Pennsylvania, Amerika Syarikat pada 28 April 1941. Beliau merupakan seorang ahli kimia Amerika Syarikat yang terkenal dengan sumbangannya dalam tindak balas stereoselektif.
Sharpless adalah profesor di Massachusetts Institute of Technology dan Stanford University. Beliau adalah profesor bagi kerusi W. M. Keck dalam bidang kimia di The Scripps Research Institute.
Pada tahun 2001, Profesor Sharpless telah dianugerahkan hadiah Nobel dalam bidang Kimia disebabkan oleh sumbangannya menemui tindak balas oksidasi stereoselektif (epoksidasi Sharpless, dihidroksilasi asimetrik Sharpless, oksiaminasi Sharpless).
Hadiah Nobel ini dikongsi dengan William S. Knowles dan Ryoji Noyori (untuk sumbangan mereka dalam hidrogenasi stereoselektif). Beliau juga telah berjaya mengepoksidisasi (menggunakan asid tartarik rasemik) bola Fuckminster Fullerene C-86, dengan p-kresol sebagai pelarut.
Profesor Sharpless banyak mempromosikan tindak balas klik, iaitu suatu reaksi eksoterm yang amat selektif yang terjadi dalam keadaan sederhana, dan variasinya yang paling berjaya adalah sikloadisi Huisgen azida alkina yang membentuk 1,2,3-triazola.
Mouzens, Tarn

Mouzens ialah sebuah komun yang terletak di komun Tarn di selatan Perancis.
Oyón-Oion

Oyón-Oion merupakan sebuah kawasan perbandaran di Sepanyol di Álava, di komuniti autonomi Basque.
Rhône-Alpes

Sejarah

Walaupun Rhône-Alpes telah diduduki sejak zaman prasejarah lagi, namun penghuni terawal yang telah direkodkan adalah golongan Gaul. Kota-kota seperti Lyon diasaskan oleh mereka dan wilayah ini mempunyai talian perdagangan dengan bahagian utara dan selatan Eropah. Kebanyakan kawasan tersebut menjadi sebahagian daripada jajahan Republik Rom semasa penjajahan oleh Gaul diketuai oleh Julius Caesar dan pernah menjadi wilayah bagi Lugdunensis dan Gallia. Lyon sendiri telah menjadi sebuah kota utama dalam Empayar Rom.
Wilayah ini, kecuali Savoy, merupakan sebahagian Kerajaan Merovingian dan Carolingian sebelum menjadi jajahan diraja di bawah naungan Dinasti Capet. Oleh sebab inilah budayanya, pengaruh politik serta ekonominya dan pembangunannya selari dengan Perancis yang lebih besar. (lihat Sejarah Perancis)
Ahmadshah Abdullah

Pendidikan

Tuan Yang Terutama Tun Datuk Seri Panglima  Haji Ahmadshah memulakan persekolahan di Government Primary School Darau,  Menggatal pada 1952 dan menamatkan sekolah menengah pada tahun 1967 di La Salle Secondary School, Tanjung Aru, Kota Kinabalu.   Beliau memperolehi Diploma in Development Administration dari South Devon College, U.K. dan Sarjana Muda Sains (Sains Politik) dari Indiana State University U.S.A.

Kerjaya

Beliau memulakan karier sebagai Pegawai Kastam di Kastam DiRaja Malaysia, Kota Kinabalu pada 1 Mac 1968.  Kemudiannya, beliau dilantik sebagai Pegawai Kerja (Luar Bandar) dan ditukar ke Pejabat Daerah Beaufort sebagai Penolong Pegawai Daerah (Luar Bandar) pada 10 November 1969. 
Beliau pernah dipinjamkan Ke Lembaga Padi dan Beras Negara (LPN) sebagai Ketua Pegawai Tadbir LPN dari 14 April 1979 hingga Julai 1983.  Beliau juga pernah berkhidmat sebagai Setiausaha Suruhanjaya Perkhidmatan Awam Negeri (1983). 
Beliau kemudiannya diterima dalam perkhidmatan agama dengan dilantik sebagai Pegawai Dakwah Majlis Ugama Islam Sabah (Oktober 1986 hingga Januari 1988) dan Setiausaha Majlis Ugama Islam Sabah (Januari 1988 hingga Jun 1994).
Kemudiannya, beliau dilantik sebagai Setiausaha Hal Ehwal Dalam Negeri dan Penyelidikan di Jabatan Ketua Menteri (1994 hingga 1995) dan Pengarah Jabatan Perkhidmatan Awam Negeri (16 Disember 1995 hingga Mac 1998). Beliau pernah menyandang jawatan Timbalan Setiausaha Kerajaan (Pentadbiran) Negeri Sabah mulai 21 Mac 1998 hingga beliau bersara pada 8 Disember 2002.  
Pada 1 Januari 2003 beliau telah mengangkat sumpah sebagai Tuan Yang Terutama Yang Di-Pertua Negeri Sabah ke-9. Beliau ditabalkan oleh Yang DiPertuan Agong, Tuanku Syed Sirajuddin Syed Putra Jamalullail.

Anugerah yang diterima

Tuan Yang Terutama Tun Datuk Seri Panglima Haji Ahmadshah bin Abdullah telah dianugerahkan bintang kebesaran Seri Maharaja Mangku Negara, Seri Panglima Darjah Kinabalu, Datuk Patinggi Bintang Kenyalang, Panglima Gemilang Darjah Kinabalu, Ahli Setia Darjah Kinabalu, Kesatria Mangku Negara dan Jaksa Pendamai.
Pada 16 Julai 2008 lalu, beliau menerima Darjah Mahkota Kedah (DMK) membawa gelaran Datuk Seri Utama dari Sultan Kedah, Sultan Abdul Halim Mu’adzam Shah sempena ulangtahun Jubli Emas pemerintahan baginda di negeri Darul Aman itu.

Keluarga

Beliau telah mendirikan rumahtangga dengan Yang Amat Berbahagia Toh Puan Datuk Seri Panglima Hajah Dayang Masuyah binti Awang Japar dan telah dikurniakan tiga orang anak lelaki dan seorang anak perempuan serta sembilan orang cucu.
Sekolah Menengah Kebangsaan Pertang

Pencapaian

Johan 3K pada tahun 1997
Jambatan Palu IV

Jambatan Palu IV merupakan sebuah jambatan di Kota Palu, Sulawesi Tengah, Indonesia. Jambatan ini telah dirasmikan pada Mei 2006 oleh Presiden Indonesia Susilo Bambang Yudhoyono. Jambatan ini terletak di Teluk Talise di Besusu dan Lere, yang menghubungkan kecamatan Palu Timur dan Palu Barat. Jambatan kuning ini merupakan Jambatan lengkung pertama di Indonesia dan ketiga di dunia setelah Jepun dan Perancis. Pada 28 September 2018, jambatan ini runtuh apabila bandar Palu dilanda gempa berskala 7,4 Mw.
Krähenberg

Krähenberg merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Bahadurgarh

Demografik 2001

Menurut bancian India pada tahun 2001, Bahadurgarh memiliki bilangan penduduk seramai 119,839. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2011

Menurut bancian India pada tahun 2001 Bahadurgarh memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 60% lelaki dan 40% wanita mampu membaca. 14% dari populasi berusia di bawah 6 tahun. (2001)
Mekargalih, Ciranjang

Poskod

Poskod yang digunakan di Mekargalih adalah 43282. Terdapat buah desa di dalam daerah kecamatan Ciranjang.
Naegok-dong

Naegok-dong merupakan sebuah dong dan kawasan perbandaran yang terletak di daerah Seocho, wilayah Seoul, Korea Selatan.
Sekolah Menengah Kebangsaan Agama Arau

Sejarah

Pada mula sekolah ini ditubuhkan ia dikenali sebagai “Al-Madrasah Al-Alawiyah Al-Diniah”. Sekolah ini ditubuhkan atas daya usaha Jabatan Zakat dan Fitrah Perlis. Penubuhan sekolah telah dicadangkan oleh Raja Perlis ke IV iaitu Raja Syed Alwi ibni Al-Marhum Syed Saffi Jamalullail. Usaha pertama penubuhan sekolah ini berjaya setelah mendapat sebuah rumah sewa di Jalan Tuanku Syed Hussein, Arau. Sekolah ini dikenali sebagai ‘Madrasah Al-Arabiyah Al-Izmiyah’ yang telah diasaskan pada awal tahun 1353H (1933M).
Oleh sebab madrasah ini tidak dapat menampung bilangan penuntut yang semakin bertambah dari 20 orang kepada 40 orang pada tahun 1466H (1936M) bangunan baru telah didirikan. Bangunan bernilai RM29,000 ini dinamakan ‘Madrasah Al-Alawiyah Al-Diniah’ iaitu mengambil sempena nama ke bawah DYMM Al-Marhum Raja Syed Alwi Ibni Al-Marhum Syed Saffi Jamalullail. Sekolah ini telah berkembang begitu cepat sekali iaitu pada tahun 1956 bilangan pelajarnya meningkat ke angka 470 orang. Kemudian pada tahun 1977, Kementerian Pendidikan Malaysia telah mengambil alih sekolah ini daripada Pejabat Zakat dan Fitrah Perlis. Nama sekolah ini ditukar kepada ‘Sekolah Menengah Kebangsaan Agama Alawiyah’.
Di bawah pentadbiran Kementerian Pendidikan Malaysia kemajuan sekolah ini meningkat dengan begitu cepat sekali. Ramai pelajar dari luar Perlis turut datang untuk belajar di sini. Memandangkan perkembangan yang begitu pesat bangunan baru bernilai RM4.5 juta telah dibina meliputi makmal sains, blok asrama, rumah guru dan rumah pekerja. Bangunan baru ini mula diduduki pada 27 Mei 1985. Prestasi pelajar SMKAA terus meningkat. SMKAA yang dimonopoli oleh pelajar putera telah menerima 8 orang pelajar puteri sulungnya dari Sekolah Menengah Agama Perempuan Kangar (SMKAPK) pada tahun 1992 dalam aliran Sains Tulen. Pada tahun 1996 nama sekolah ini sekali lagi telah ditukar kepada SEKOLAH MENENGAH KEBANGSAAN AGAMA ARAU.

Pengenalan

VISI
PENDIDIKAN BERKUALITI INSAN TERDIDIK SEKOLAH TERBILANG

MISI SEKOLAH
Untuk melahirkan pelajar yang berkualiti yang dapat menyumbang kepada pembangunan Islam, bangsa dan Negara berlandaskan Falsafah Pendidikan Negara

MOTO SEKOLAH
"ILMU,IMAN DAN AMAL MENJANA KECEMERLANGAN SMKAA"

Pencapaian

Pada tahun 2005, asrama lelaki (Aspura) telah mendapat Anugerah Asrama Harian Terbaik peringkat Kebangsaan tahun 2005. Penganugerahan ini dinilai dari segi aspek pengurusan masa pelajar,kebersihan, disiplin dan akademik pelajar. Pada tahun 2010, Pasukan Kadet Bersatu Malaysia(PKBM) telah mendapat johan dalam Kem PKBM anjuran 504 Rejimen Askar Wataniah Bukit Keteri, 4 Rejimen Renjer Diraja (RRD) dan Rejimen Askar Jurutera. Pasukan Kadet Bersatu Malaysia ini dianggotai seramai 33 orang pelajar dan seorang guru pelatih iaitu, En.Johari bin Madiah. Pada tahun 2011, kumpulan nasyid Sekolah Menengah Kebangsaan Agama Arau, Al-Munawwar, telah mendapat tempat pertama dalam pertandingan nasyid peringkat negeri Perlis dan tempat ke-3 di peringkat kebangsaan pada tahun 2012.
Fuying & Sam

Kedermawanan

Pada Julai 2016, Fuying & Sam telah menolong untuk mengumpul dana sejumlah RM 3,000 untuk kegunaan Pertubuhan Kebajikan Seri Cahaya, melalui konsert amal Love + Help yang diadakan di Pulau Pinang. Pasangan penyanyi masyhur ini juga telah membuat persembahan di World Vision Malaysia 30-Hour Famine 2016, sebuah acara yang bertujuan mengumpul dana untuk komuniti yang hidup dalam kemiskinan dan kelaparan pada Ogos 2016.
Tanda salib

Tanda salib (Latin: signum crucis) ialah ritual keberkatan yang dibuat oleh anggota beberapa cabang agama Kristian. Berkat ini dibuat dengan melakukan tanda salib pada badan dengan tangan kanan, sering disertai dengan bacaan lisan atau mental dari formula trinitarian: "Dengan nama Bapa, Putra, dan Roh Kudus. Amen."
Pergerakan ini ialah membuat bentuk salib di udara atau pada tubuh sendiri, mengulangi bentuk tradisional salib penyaliban naratif Kristian. Terdapat dua bentuk utama: satu—tiga jari, kanan ke kiri—ialah digunakan secara eksklusif di Gereja Ortodoks Timur, Gereja Timur dan Gereja Katolik Timur dalam tradisi Byzantine, Asyur dan Chaldean; yang lain—kiri ke kanan ke tengah, selain daripada tiga jari—ialah yang digunakan dalam Gereja Latin (Katolik), Anglikanisme, Methodisme, Presbyterianisme, Lutheranisme dan Oriental Orthodoxy. Ritual ini jarang berlaku dalam tradisi Kristian lain.
Kelayakan Piala Dunia FIFA 2014 – UEFA Kumpulan I

Kelayakan Piala Dunia FIFA 2014 UEFA Kumpulan I merupakan peringkat kumpulan kelayakan ke Piala Dunia FIFA 2014 di Brazil. Kumpulan ini terdapat pasukan juara dunia 2010, Sepanyol, bersama pasukan Perancis, Belarus, Georgia dan Finland.
Juara kumpulan, Sepanyol, layak ke Piala Dunia FIFA 2014. Perancis yang sekadar tempat kedua perlu bertanding ke perlawanan play-off menentang Ukraine sebanyak dua perlawanan. Selepas tewas pada perlawanan pertama, 2-0, Perancis bangkit pada perlawanan kedua dengan menjaringkan tiga gol dan Perancis layak ke Piala Dunia.
Bizharo

Sejarah

Kumpulan Bizharo ditubuhkan pada 1990-an. Kumpulan Bizharo  merupakan kumpulan pemuzik yang membawa genre Melodic Metalcore.

Diskografi

Kumpulan Bizharo menghasilkan 0 album sehingga kini.
Arkean

Arkean, dahulunya disebut Arkeozoik, adalah satu eon geologi sebelum Proterozoik yang berakhir 2500 juta tahun yang lalu. Batas ini tidak ditentukan secara stratigraf melainkan secara kronometri. Titik awal tempoh ini diakui secara tidak rasmi oleh International Commission on Stratigraphy, tetapi biasanya dianggap berlangsung sejak 3800 juta tahun yang lalu, pada akhir eon Hadean. Arkean terdiri dari empat era, berturut-turut dari yang paling awal: Eoarkean, Paleoarkean, Mesoarkean, dan Neoarkean.
Font-rubí

Font-rubí merupakan sebuah kawasan perbandaran yang terletak di Sepanyol dalam daerah Alt Penedès, wilayah Catalonia.
The Zoo Guitarers

Kumpulan The Zoo Guitarers merupakan sebuah kugiran yang aktif pada era 1960-an. Kumpulan The Zoo Guitarers ini pernah menghasilkan piring hitam dengan penyanyi utamanya M. Ishak.
Pada ketika itu, pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular The Beatles, (She Loves You - Yeh, Yeh, Yeh).
Guadamur

Guadamur merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Ulak Lebar, Taba Penanjung

Poskod

Poskod yang digunakan di Ulak Lebar adalah 38386. Terdapat 23 buah desa di dalam daerah kecamatan Taba Penanjung.
Saint-Rémy-de-Maurienne

Saint-Rémy-de-Maurienne ialah sebuah komun di jabatan Savoie di bahagian Rhône-Alpes, tenggara Perancis.
Valon Behrami

Awal karier

Behrami memulakan karier bola sepaknya bersama kelab Switzerland, FC Stabio, FC Chiasso dan FC Lugano. Selepas beberapa penampilan cemerlang bersama Lugano, dia ditandatangani oleh kelab Itali, Genoa pada musim 2003–04 dan bermain untuk Genoa dalam Serie B. Pada musim 2004–05, Genoa membeli hak Udinese untuk pemain itu dan meminjamkannya kepada Verona dalam Serie B.

Lazio

Selepas musim cemerlang bersama Verona, Lazio menandatanganinya pada 25 Julai 2005 dengan perjanjian milikan-bersama bernilai €2.7 juta. Lazio membelinya pada bulan Januari 2006 dengan harga yang sama.

West Ham United

Pada 23 Julai 2008, West Ham United menandatangani Behrami dari Lazio dengan pemain itu menandatangani kontrak lima tahun dan yuran sebanyak £5 juta. Behrami membuat penampilan sulungnya untuk West Ham ketika kemenangan 2–1 ke atas Wigan Athletic pada 
16 Ogos 2008. Dia menjaringkan gol pertamanya untuk West Ham ketika kemenangan 1–0 ke atas Sunderland pada 23 November 2008.
Ketika perlawanan menentang Manchester City pada 1 Mac 2009, dia mengalami kecederaan. Behrami kembali beraksi pada 12 September 2009 dalam perlawanan menentang Wigan Athletic.

Fiorentina

Pada 26 Januari 2011, Behrami berpindah ke Fiorentina dengan yuran yang tidak didedahkan, menandatangani kontrak tiga tahun setengah.
Dia membuat penampilan sulungnya untuk Fiorentina pada 29 Januari 2011, dalam perlawanan Serie A menentang Lazio.

Napoli

Pada 17 Julai 2012, Behrami dan rakan sepasukannya di Fiorentina, Alessandro Gamberini ditandatangani oleh Napoli dengan yuran yang tidak didedahkan.

Hamburg

Pada 31 Julai 2014, Behrami terbang ke Jerman untuk melengkapkan ujian medikal sempena perpindahan bernilai €4.5 juta ke Hamburg. Pada 2 Ogos 2014, perpindahan itu dilengkapkan.

Watford

Pada 11 Julai 2015, Behrami memerhati ketika rakan sepasukannya seri 2-2 dengan AFC Wimbledon. Kemudiannya tengah hari itu, kelab itu mengesahkan bahawa Behrami telah menandatangani kontrak tiga tahun bersama Watford.

Karier antarabangsa

Behrami telah beraksi untuk Switzerland di peringkat bawah-18, bawah-19 dan senior. Dia telah beraksi untuk mereka dalam Piala Dunia FIFA 2006, Piala Dunia FIFA 2010 dan Piala Dunia FIFA 2014.
Villasanta

Villasanta merupakan kawasan yang terletak di wilayah Milan, Itali utara. Bandar ini memiliki populasi sebesar 13,210 orang. Bandar ini juga memiliki keluasan wilayah sebesar 4.9 kilometer persegi.
Sailu

Demografik 2001

Menurut bancian India pada tahun 2001, Sailu memiliki bilangan penduduk seramai 39,854. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Sailu memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 58% lelaki dan 42% wanita mampu membaca. 14% dari populasi berusia di bawah 6 tahun. (2001)
Schmalenberg

Schmalenberg merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Sekolah Menengah Kebangsaan Jitra

Sejarah sekolah

Sekolah ini dirasmikan pada 29 November 1964 oleh DYMM Tunku Bendahara Kedah, Tunku Abdul Malik Ibni Almarhum Sultan Badlishah. Sekolah ini ditukar nama menjadi Sekolah Menegah Jitra (SMJ) pada tahun 1966 dengan sistem pendidikan baru, aliran Melayu dan Inggeris. Pada tahun 1997, sekolah ini mendapat nama rasmi Sekolah Menengah Kebangsaan Jitra (SMK Jitra).
Lokasi SMK Jitra amat strategik. Sekolah ini terletak di laluan utama Pekan Jitra dan berhampiran pusat pengajian tinggi seperti IPDA, IAB, POLIMAS, ILP, Kolej Komuniti dan Universiti Utara Malaysia.
Pada tahun 2012, SMK Jitra telah melakar sejarah dengan lahirnya 45 pelajar yang mendapat straight A Dalam Sijil Pelajaran Malaysia (SPM) 2012 termasuk 4 orang pelajar yang mendapat straight A+. Pencapaian tersebut meletakkan SMJ di kedudukan kedua di seluruh negeri Kedah. Pelajar yang berasal dari SK Jitra 1, 2 dan 3 serta SK Ahmad Tajuddin diberi keutamaan untuk melanjutkan pelajaran ke SMK Jitra yang merupakan Sekolah Kluster Kecemerlangan yang berada di tangga ketiga antara sekolah elit di Malaysia. Susunannya adalah seperti berikut:
Sekolah Biasa-Sekolah Premier-Sekolah Kluster Kecemerlangan-Sekolah Berprestasi Tinggi. Pelajar Cina rata-ratanya berasal dari SJK C Chung Hwa Dan SJK C Yit Min di Changlun manakala pelajar India kebanyakan berasal dari SJK T Darulaman dan SJK T Paya Kamunting. Namun demikian, kebanyakan pelajar Melayu berasal dari Sekolah Agama dan kebanyakan Sekolah Kebangsaan Kerajaan. Ramai pelajar Cina yang belajar di sini mampu mencapai keputusan yang amat cemerlang dan menggerunkan. Kaum Cina, India dan Melayu dapat hidup bersatu padu walaupun berbeza bangsa. Terdapat segelintir pelajar yang tidak mempunyai pendedahan terhadap hal-hal menghormati kaum lain sering menimbulkan masalah kaum. Masalah disiplin yang serius di sini amat kurang sehingga hampir tiada kes pergaduhan yang direkod oleh pihak sekolah. Kelas yang dianggap teratas di SMJ ialah Kelas Cemerlang dan Intelek Bagi menengah rendah. Namun begitu, dengan lahirnya Sistem KSSM, pelajar Cina dan India semakin kurang ditempatkan di SMJ.
Mulai tahun 2016, kelas Sastera Tingkatan 4, iaitu 4 Topaz, tidak lagi diwajibkan mengambil mata pelajaran Matematik Tambahan dan diteruskan oleh pelajar pada tahun seterusnya.

Visi Sekolah

SMK Jitra cemerlang di peringkat antarabangsa 2015

Misi Sekolah

Mewujudkan pendidikan cemerlang bertaraf dunia bagi melahirkan generasi perkasa melalui budaya kerja yang berkualiti dan berteraskan Falsafah Pendidikan Kebangsaaan

Cogan kata sekolah

ilmu panduan hidup

Lagu

"Ilmu Panduan Hidup"
Bangunlah para warga

Berazam ingin maju

Pastikanlah berilmu

Kerana masa muka

Cekallah berkembara

Bertekad jaya pasti

Untuk nusa dan bangsa

Bukti cinta abadi

Duhai warga belia

Bersamalah berbakti

Bina tradisi murni

SMJ tahta jaya

Berilmu dan berjasa

Berdisiplin bersatu

Tegakkan cita-cita

Ilmu panduan hidup
Masjid Hashimiah, Kuala Kuantan 2

Sejarah

Masjid Hashimiah digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Hashimiah adalah Muda Bin Mohamad. Masjid Hashimiah memiliki No Daftar: MY-06-KTN-00094.
Skuad Kejohanan Remaja B-19 AFF 2016

Di bawah adalah Skuad Kejohanan Remaja B-19 AFF 2016 yang akan bertanding dalam Kejohanan Remaja B-19 AFF 2016 di Hanoi, Vietnam dari 11 September hingga 24 September 2016.